  Виталий Пронин 16-тӥ инвожое Ува ёросысь Пекшур гурт дорысь возь вылын ортчиз элькун Гербер. Та праздник шаерамы 27-тӥ ползэ радъяськиз ини. Таяз радэ со люказ 10 сюрс пала удмуртъёсты.  Уваос Кылдысинэз эграослы сётӥзы, озьыен, 2019-тӥ арын Гербер луоз Эгра палъёсын.- Ёросмы нош ик огазеяз быдэс Россиысь удмуртъёсты. Ми тыршимы лэсьтыны ваньзэ, мае быгатӥм, та праздникез рос-прос ортчытон понна, - вераз люкаськемъёс азьын Ува ёрослэн йырыз Владимир Головин. Со пусйиз, ужрадэз дасян борды вань удысъёсын тыршисьёс, ваньмыз сямен уваос итӥськизы шуыса. Нунал ӵоже Герберын пӧртэм площадкаос ужазы. Асьсэлэсь быгатонлыкъёссэс возьматӥзы 50-лэсь уно коллективъёс, веник керттӥзы ёрос кивалтӥсьёс, кужымзэс мертазы батыръёс, бадӟымез но, пичиез но быгатӥз пыриськыны киужъёсъя мастер-классъёсы. Асьсэлэсь быгатонлыкъёссэс возьматӥзы 50-лэсь уно коллективъёс.Котькуд Герберын куно пумитась ёрос выжтэ праздниклэсь пуссэ мукет ёрослы, кудӥз вуонозэ шулдыръяськонэз радъялоз. Уваос Кылдысинэз эграослы сётӥзы, озьыен, 2019-тӥ арын Гербер луоз Эгра палъёсын.Кызьы ортчиз Гербер пыр-почгес лыдӟе вуоно номерысь.Елена РябинаТуспуктэмъёс: Эшъяськон юрт  